Exqrch/javanese-Komodo-pixelgpt huggingface dataset:
Sahal Mahfudh, Pustaka Firdaus, Jakarta, 1987), Nyamuk-Nyamuk Perkasa dan Awas, Manusia (gubahan carita anak-anak, Gaya Favorit Press Jakarta, 1979), Kimiya-us Sa'aadah (pertalan basa Jawa, Assegaf Surabaya), Syair Asmaul Husna (basa Jawa, Penerbit Al-Huda Temanggung), Ohoi, Kumpulan Puisi Balsem (Pustaka Firdaus, Jakarta, 1991,1994), Tadarus, Antalogi Puisi (Prima Pustaka Yogya, 1993), Mutiara-mutiara Benjol (Lembaga Studi Filsafat Islam Yogya, 1994), Rubaiyat Angin lan Rumput (Majalah Humor lan
Angin lan Rumput (Majalah Humor lan PT
Matra Media, Cetakan II, Jakarta, 1995), Pahlawan lan Tikus (kumpulan pusisi, Pustaka Firdaus, Jakarta, 1996), Mahakiai Hasyim Asy'ari (pertalan, Kurnia Kalam Semesta Yogya, 1996), Metode Tasawuf Al-Ghazali (pertalan lan komentar, Pelita Dunia Surabaya, 1996), Saleh Ritual Saleh Sosial (Mizan, Bandung, Cetakan II, September 1995), Pesan Islam Sehari-hari (Risalah Gusti, Surabaya, 1997), Al-Muna (Syair Asmaul Husna, Basa Jawa, Yayasan Pendidikan Al-Ibriz, Rembang, 1997)
Lan siji manèh ya iku Fikih Keseharian (Yayasan Pendidikan Al-Ibriz, Rembang, sesarengan Penerbit Al-Miftah, Surabaya, Juli 1997).
Karon (satelit) Karon (inggris "Charon", /ˈʃɛərən/ utawa /ˈkɛərən/, kaya déné ing Grikenlan: Χάρων), tinemu taun 1978, iku satelit gedhé dhéwé Pluto lan salah siji anggota planit cilik gandha kanthi Pluto minangka anggota liyané, gumantung ing dhéfinisi
Kanthi panemon loro satelit Pluto liyané (Nix lan Hydra), Karon saiki diarani Pluto I
Misi montor mabur akasa "New Horizons" dijadwalaké nekani Karon lan Pluto sasi Juli 2015
Karon tinemu déning astronom James Christy nalika tanggal 22 Juni 1978, nalika dhèwèké mriksa gambar Pluto sing digedhèkaké
Christy nyadhari yèn pérangan cilik sing nonjol muncul ing wektu tartamtu
Karon awalé diarani S/1978 P 1
Ing tanggal 24 Juni 1978, Christy ngusulaké jeneng "Charon"
Karon duwé dhiameter 1.207 km, watara setengah saka dhiameter Pluto, kanthi wiyar lumahan watara 4.580.000 km²
Ora kaya Pluto sing dilapisi nitrogen lan ès metana, lumahan Karon didhominasi déning ès lan ora duwé atmosfer.
Protoplanèt Protoplanèt iku planit kanthi ukuran kaya déné rembulan, utawa embrio planit sing ukurané luwih gedhé, sing ana sajeroning cakram protoplanèt
Dhèwèké dianggep kadhapur saka planètisimal kanthi ukuran sapérangan kilomèter, sing kanthi gravitasi silih tarik lan tabrakan
Miturut téyori pambentukan planit, orbit-orbit protoplanèt sithik silih potong antarané siji lan liyané saéngga dumadi tabrakan kanthi dhampak gedhé lan sabanjuré kanthi matahap mbentuk planit-planit sing dhominan
Sajeroning kasus Tata Surya, diprakirakaké yèn tabrakan antar planètisimal nyiptakaké sapérangan atus embrio planit
Embrio mau mèmper karo Pluto, kanthi massa watara 1022 tekan 1023 kg lan dhiameter sapérangan èwu kilomèter
Sakwéné watara 100 Ma dhèwèké kalibat tabrakan kanthi dhampak gedhé antarané siji lan liyané
Kedadéyan sing cetha ngenani kepriyé embrio-embrio planit silih tabrakan kanggo mbentuk planit ora dikawruhi, nanging diprakirakaké yèn tabrakan awal bakal gawé embrio "génerasi" pisanan digantèkaké déning embrio génerasi kaloro, sing gunggungé luwih sithik nanging ukurané luwih gedhé
Ing gilirané tabrakan sabanjuré bakal nyiptakaké génerasi katelu sing luwih sithik manèh nanging kanthi ukuran luwih gedhé saka embrio sadurungé
Akiré mung bakal katinggal saglintir embrio sing kasisa, sing banjur silih tabrakan lan akiré mbentuk kumpulan planit-planit sing sabeneré.
Planètisimal Téyori Planètisimal iku salah siji téyori sing njlèntrèhaké ngenani prosès nggawé Tata Surya
Téyori iki dicetusaké déning siji astronom kang jenengé Forest Ray Moulton lan siji géolog kang jenengé Thomas C
Chamberlin saka Universitas Chicago, sing banjur ngarani téoriné iki kanthi jeneng Téyori Planètisimal
Téyori iki nélakaké yèèn ing siji wektu siji lintang ngintasi ruwang akasa kanthi rikat lan ana cerak banget karo Srengéngé
Daya tarik lintang iki gedhé banget saéngga njalari daya pasang ing pérangan gas Srengéngé
Akibaté, massa gas kauncalaké saka Srengéngé lan wiwit ngorbit
Amarga daya tarik Srengéngé, massa gas iku katahan lan obah ngupengi Srengéngé
Nalika massa gas dadi adhem, dhapuré banjur owah dadi cuwèran banjur saya padhet
Akiré, massa gas iku dadi planit sing ana saiki, kalebu Bumi.
Cincin planèt Cincin planit ya iku cincin kang kapérang saka lebu kosmik lan partikel cilik liya kang ngorbit sawijining planit sajeroning tlatah awangun piringan pipih
Cincin planit kang paling spèktakulèr ya iku kang ana ing kiwa-tengené planit Saturnus, nanging telu raksasa gas liya sajeroning Tata Surya (Jupiter, Uranus lan Neptunus) duwé sistem cinciné dhéwé
Lapuran paling anyar nyaranaké yèn satelit Saturnus Rhea mungkin duwé cinciné dhéwé kang tipis, kang ndadèkaké siji-sijiné satelit kang dikawruhi duwé sistem cincin
px;"> Mosaik "Cassini" saka cincin-cincin Saturnus.
Dhaptar Sastrawan Klasik Wangun Karya sastra asing kang wujud kisah-kisah klasik misuwur lan akèh disenengi di donya khususon kang dadi bahan-bahan carita bocah kang lagi misuwur
Ing ngisor iki ya iku Dhaptar sastrawan-sastrawan asing kang nulis kisah kisah klasik misuwur.
Abdurrahman bin Auf Abdurrahman bin Auf (basa Arab: , lair 10 taun sawisé Taun Gajah – séda 652 nalika umur 72 taun) ya iku sahabat Muhammad kang misuwur
Dhèwèké ya iku salah siji saka wolung wong pisanan ("As-Sabiqunal Aw-Walun") kang nampa agama Islam, ya iku rong dina sawisé Abu Bakar
Abdurrahman bin Auf asalé saka Bani Zuhrah
Salah sawijining sahabat Nabi liyané, ya iku Sa'ad bin Abi Waqqas, ya iku ipene
Abdurrahman uga garwa saka sadulur tunggal ibu Utsman bin Affan, ya iku anak wadon saka Urwa bint Kariz (ibu Utsman) karo garwa kapindhone
Kaum muslimin lumrahé nganggep yèn Abdurrahman ya iku salah saiji saka "Sepuluh Wong kang Dijamin Lumebu Swurga".
Abbas bin Abdul Muttalib Abbas bin Abdul Muttalib (Arab: ) (lair 566 – séda 653) ya iku pak dhe lan Sahabat saka Muhammad
Keturunan saka Abbas kang dadi golongan khalifah kang misuwur kanthi jeneng Bani Abbasiyah kang tau kwasa ing Baghdad
Abbas duwé 5 keturunan, ing antarané ya iku
Abdullah bin Abbas Abdullah bin Abbas (Basa Arab ) ya iku siji Sakabat, lan minangka anak saka Abbas bin Abdul-Muththalib, pak Dhe saka Muhammad
Dhèwèké uga kaloka kanthi jeneng Ibnu Abbas (619 - Thaif, 687/68H)
Ibnu Abbas ya iku salah siji sahabat kang jembar kawruhe, lan akèh hadits sahih kang diriwayatake lumantar Ibnu Abbas, lan dhèwèké uga mudunake sekabehing Khalifah saka Bani Abbasiyah
Dhèwèké ya iku anak saka kulawarga sugih ya iku Abbas bin Abdul-Muththalib, mula saka iku dhèwèké diarani Ibnu Abbas, "anak saka Abbas"
Ibune Ibnu Abbas ya iku Ummu al-Fadl Lubaba, kang minangka wanita kapindho kang lumebu Islam, nindakaké siji tindakan kang padha karo kanca cedhaké ya iku Khadijah binti Khuwailid, garwa Rasululah.
Bapak saka Ibnu Abbas lan bapak saka Muhammad ya iku anak saka wong kang padha, Syaibah bin Hâsyim, luwih kaloka kanthi jeneng Abdul-Muththalib
Bapak wong tuwa mau ya iku Hasyim bin Abdulmanaf, penerus saka Bani Hasyim klan saka Kurès kang misuwur ing Mekah
Ibnu Abbas uga duwé sadulur ya iku Fadl bin Abbas
50000 Quaoar 50000 Quaoar (simbol: ) iku objèk trans-Neptunus binèr lan kandhidhat planit cilik sing ngorbit Srengéngé ing sabuk Kuiper
Dhèwèké tinemu nalika tanggal 4 Juni 2002 déning astronom Chad Trujillo lan Michael Brown ing California Institute of Technology, saka gambar kang dideleng nganggo Teleskop Oschin Samuel ing Observatorium Palomar.
Ahmad Sahal (#ALIH) ya iku Trimurti Pamadeg Pondok Modern Darussalam Gontor Ponorogo bebarengan karo panjenengané KH Zainuddin Fananie lan KH Imam Zarkasyi
Ahmad Sahal ya iku putra kalima saka Kyai Santoso Anom Besari
Taun 1926 panjenenganipun dados utusan ummat Islam laladan Madiun tumuju Konggrès Ummat Islam Indonésia ing Kutha Surabaya
Lan sajeroning taun kang padha bisa madegake manèh Pondok Modern Darussalam Gontor kanthi program pendhidhikan kang diwènèhi nama "Tarbiyatu-l-Athfal"
Banjur setaun Madegé Tarbiyatu-l-Athfal, madeg uga Pandu Bintang Islam lan klub ulah raga uga kesenian kang dijenengi "RIBATA" (Riyadhatu-l-Badaniyah Tarbiyatu-l-Athfal)
Wiwit taun 1929 madegake kursus Kader lan Barisan Muballigihin kanthi pungkasan ing taun 1932
Ing taun 1935 Panjenengané mahami Ikatan Taman Perguruan Islam (TPI), yaiuu sawijining ikatan sekokolah-sekolah kang dimadegake déning alumni-alumni TA ing désa-désa saubengé désa gontor
Ing taun 1937 dimadegake uga organisasi pasinaon Islam kang dijenengi "Raudlatu-l-Muta'allimin"
Saliyané iku Panjenengan uga madegake lan mimpin Tarbiyatu-l-Ikhwan (Barisan Pemuda) lan Tabiyatu-l-Mar'ah (Barisan Wanita).
Abdullah bin Abdul-Asad Abdullah bin Abdul-Asad (Arab: ‎ ) yaiku salah siji Sahabat Nabi Muhammad
Jeneng pepake yaiku Abdullah bin Abdul Asad al-Makhzumi, misuwur kanthi jeneng Abu Salamah, dhèwèké nandhang tatu sajeroning perang Uhud lan dadi salah siji wong kang mati syahid
Abu salamah uga disusoni déning Thaubiyah, kang uga tau nyusoni Muhammad
Dhèwèké bebarenga karo garwane yaiku Ummu Salamah Hindun binti Abu Umayah minangka sahabat lkang pisanan nganut agama Islam
Kekarone duwé anak papat, yaiku Salama, Umar, Zainab, lan Durra
Sawisé wafate Abdullah bin Abdul-Asad, Ummu Salamah Hindun binti Abu Umayah krama karo Muhammad
Abu Salamah tau mèlu ijrah ing Ethiopia, dhèwèké kaloka amarga kendelé lan kapinterane nunggang jaran.
Sampak Sajeroning musikgamelan Jawa, sampak iku wangun gendhing kang dianggo ing iringan pagelaran wayang
Sampak kerep dianggo sawisé srepeg
Sampak iku irama paling rikat ing gamelan kang ngiringi pagelaran wayang
Wangun sampak ya iku: NNNNNNNN NNNNNNNN TPTPTPTP TPTPTPTP ing ngendi kaloro larikan iku dimainaké bebarengan, lan T nuduhaké thuthukan kethuk, P thuthukan kempul, lan N thuthukan kenong
Kenong lan kempul tansah ditabuh seleh
Gongané duwé dawa kang béda-béda, racaké loro, telu, utawa patang gatra, dhedhasar tandha isarat saka kendhang
Suwuk bisa dipungkasi ing pérangan ngendi waéing siklus iki, miturut aba-aba saka kendhang utawa kepyak, lan dumadi saka siji gatra kang ditabuh sawisé gong
Wangun mélodhis saka siji sampak iku cetha, amarga gatra-gatra wujud not kang dibolan-balèni sajeroning pathet
Bab iki dimainaké ing irama lancar
Sampak pélog barang: 2222 3333 7777 7777 2222 6666 6666 3333 2222 Suwuk: xx22 Sampak duwé telung gongan
Tandha kanggo mungkasi bisa siji saka thuthukan gong, nalika nayaga mainané rong not sabanjuré minangka notasi normal, lan banjur 22 (kaya kacethakaké déninf tandha xx22)
Srepeg Ing musik utawa karawitan sajeroning gamelan Jawa, srepeg iku siji wangun gendhing nalika ngiringi pagelaran wayang
Tata wanguné ya iku: ...N...N ...N...N TPTPTPTP TPTPTPTP ing ngendi kaloro larikan dimainaké bebarengan, lan T nuduhaké thuthukankethuk, P thuthukan kempul, lan N thuthukan kenong
Kenong lan kempul tansah mainaké seleh
Gongané nduwèni dawa sing béda-béda, miturut patheté
Suwuk bisa dipungkasi ing ngendi waé sajeroning siklus iki, miturut aba-aba saka kendhang utawa kepyak
Wangun mélodhis srepeg iku cetha, amarga dumadi saka seleh ganti gumanti karo not sacedhaké
Irama srepeg iki racaké cepet lan dimainaké ing irama lancar
Krajan Ayutthaya Krajan Ayutthaya (basa Thai: อาณาจักรอยุธยา) punika salah satunggaling krajan bangsa Thai ingkang madeg sawatawis wekdal antawis warsa 1351 ngantos 1767 M
Jeneng Ayuthaya punika dipunpundhut saking tembung Ayodhya , jeneng krajan ingkang dipunpandhégani déning Sri Rama, salah satunggaling tokoh ing cariyos Ramayana.
Popo Iskandar Popo Iskandar iku pelukis Indonésia sing lair ing Garut, Jawa Kulon 18 Dhésèmber 1926 lan tilar donya ing tanggal 29 Januari 2000
Popo lulus saka ITB jurusan seni rupa ing taun 1958
Wiwitané lukisan Popo, kaprabawan saka guruné, Ries Mulder, wong Walanda sing mulang ing Juruan Seni Rupa lan kapara ngiblat marang madahab kubisme lan abstrak
Nanging prabawa realisme Hendra Gunawan uga kuwat
Sabanjuré, Popo nemu gayané dhéwé
Kasenengan nglukis kucing, njalari Popo kerep dijuluki "pelukis kucing"
Popo nglukis kaanan garang, kesèd, lucu, daya magis lan sipat-sipat liya sing dideleng ana ing wujud kucing.
Amri Yahya Amri Yahya ya iku pelukis Indonésia kang misuwur kelairan Palembang, Sumatra KidulIndonésia tanggal 29 September 1939 lan tilar donya ing taun 2005
Amri nglukis kanthi médhia acrylic, acquarel, cat lenga lan nekuni médhia bathik minangka médhia ungkap
Akèh lukisan bathiké mawa ukuran gedhé
Saliyané mbathik kanggo lukisan, motif-motif abstrak bathiké uga dipigunakaké kanggo busana.
Agus Suwage Agus Suwage iku seniman pelukis Indonésia sing lair ing Purworejo, Jawa Tengah, 14 April 1959
Agus Suwage minangka salah siji seniman kontemporer pinunjul ing Indonésiai
Wiwit pungkasan taun 1980-an Agus miwiti aktif sajeroning seni rupa kontemporer
Karya-karya Agus Suwage dianggep kasil nguripaké manèh jinis seni rupa gambar
Agus Suwage mangon ing Yogyakarta karo garwa lan loro putrané
1979 – 1986: Fakultas Seni Rupa lan Desain ITB jurusan Desain Grafis.
Iwel-iwel Iwel-iwel iku panganan tradhisional wujud jajan pasar sing racaké tinemu ing tanah Jawa
panganan iki kagawé saka glepung ketan dicampur parutan Klapa lan uyah banjur dibuntel godhong gedhang utawa godhong lontar
Ing tengahing adhonan mau diisèni gula abang utawa gula jawa
Buntelan adonan mau banjur didang nganti mateng
Panganan iwel-iwel iki racaké dimasak nalika ana adhicara kaya ta sekatènan, malem 1 Sura lan kanggo slametan selapanan bayi.
Hasan bin Ali "Hasan" bin Ali bin Abu Thalib (Basa Arab: ﺑﻲ )‎ (c
625 – 669) iku putra saka Ali bin Abi Thalib lan Fatimah az-Zahra, lan putu pisanan saka Muhammad
Miturut amèh kabèh sèkte Singah, panjenengané minangka Imam kapindho, déné sekte liyané nyebut yèn Imam kaloro iku seduluré Husain bin Ali
Sanadyan mangkono, Hasan minangka salah siji figur utama ing Sunni lan Singah amarga minangka Ahlul Bait saka Muhammad
Panjenengané uga dikurmati banget déning kaum Sufi amarga dadi Waliy Mursyid kang ka 2 sawisé bapaké mligi tumrap tarékat Syadziliyyah
Jenengé ya iku Abu Muhammad
Dhèwèké dianggep saka Ahlul Bait lan Al-Kisa
Miturut sawetara Sunni kayata Ibnu Kathir lan Ibnu Hajar, dhèwèké minangka khalifah kaping lima lan pungkasan saka Khalifah Sejati
Dhèwèké uga dikenal kanthi loman, prihatin marang wong miskin, kebecikan, kapinteran lan, mesthi, wani
Pitung taun pisanan Hasan urip karo simbah
Wonten pangandikanipun Kanjeng Nabi bab piyambakipun lan saduluripun
Kayata: "Hasan lan Husain iku pemimpiné para mudha swarga." Acara sing paling penting nalika isih cilik Hasan yaiku melu acara Mubāhalah lan diarani "Ibnaana" ing ayat Mubāhalah
Nalika Ali bin Abi Thalib jumeneng khalifah, Hasan ngetutaké lakuné bapaké lan ndhèrèk perang
Sawisé matèni Ali bin Abi Thalib ing tanggal 21 Ramadhan 40 H / 28 Januari 661 M, wong-wong padha teka kanggo janji setya marang Hasan
Hasan mènèhi pidato ing ngendi dhèwèké nyebataké kautamané bapaké lan keluargané lan hubungané raket karo Muhammad; Dhèwèké nyatakaké yèn sarat kanggo nampa khilafah ing pihake yaiku ketaatan umum marang perintah lan keputusane
Sawise pirang-pirang wulan, Muawiyah pungkasane lumaku ing Madinah karo pasukan sing dipimpin dening Abdullah bin Amir
Ngerti kahanan kasebut, Hasan lunga menyang Nakhila lan ngumpulake tentara karo komandan tentarane, kalebu Qais bin Sa'ad al-Ansari
Ing dina Sabat, saksampune pengkhianat salah sawijining senapati, ana pasulayan ing tentara lan Hasan ngandika kanggo ngrampungake, nanging perselisihan kasebut saya tambah
para prajurit njarah tarubipun, piyambake sedaya nuduh piyambakipun nistha, lan Hasan dados kuciwa kaliyan piyambake sedaya lan mboten ningali ketangguhan ing korps kangge perang
Ing kahanan kaya mengkono, Hasan ora duwe pilihan kajaba nampa tentrem-rahayu kanggo nyegah pertumpahan getih lan nylametake nyawa manungsa lan umat Islam
Wilfred Madlung nulis ing ensiklopedia Iranica yen Muawiyah ngirim layang sing ditandatangani putih marang Hasan
Hasan nulis ing kene, Mu'awiyah tumindak miturut Al-Qur'an lan Sunnah Nabi lan khalifah sing bener, Mu'awiyah ora milih pengganti, nggawe keamanan umum, lan ora ngancam Hasan lan para sahabat
Pungkasan, kanthi njlentrehake kahanane Hasan, persetujuan ditandatangani antarane para pihak ing pungkasan paruh pertama taun 41 H
Syi'ah pitados bilih Imamah Hasan bin Ali adhedhasar hadits Nabi lan Ali Ibn Abi Thalib, lan nalika negesake tentrem, dhèwèké mundur saka posisi politik ora mbebayani jabatane minangka Imamah, lan dhèwèké dadi Imam nganti pungkasaning gesangipun
Syiah percaya yen Imamah Hasan bin Ali ora kasedhiya kanggo wong, lan ing prinsip, Imamah ora ditransfer kanggo wong liya liwat kasetyan kanggo wong liya utawa mundur saka Imam dhewe
Lair lan Kauripan Kulawarga
Hasan dilairaké rong taun sawisé Ijrah menyang Madinah (622 M), wong tuwané yaiku Ali, sepupu Muhammad lan wong kapercayaané, lan Fatimah, putri Muhammad
Hasan iku putu pisanan Muhammad
Miturut tradhisi Singah, panjenengané dijenengaké kaya jeneng simbahé.
Hasan tegesé "gagah/handsome" ing Basa Arab
Déné garis silsilahé yaiku: Garwa
Hasan krama karo sangang wanita::
Kertawarma 0 1626191 2023-03-03T10:06:19Z LabdajiwaBot Umilu → mèlu 1627430 wikitext text/x-wiki Kertawarma (Sanskerta: कृतवर्म; Kṛtavarmā) utawa Kritawarman ya iku salah siji paraga ing carita Mahabharata
Kertawarma kagolong Wangsa Wresni utawa Yadawa kang béla Korawa ing perang Baratayuda
Ing carita wayang Jawa, kertawarma ora dadi balané Korawa, nanging isih mèlu kulawarga Korawa
Kertawarma iku putra saka Herdika ratu Karajaan Bhoja, kang isih keturunan bangsa Wresni, padha karo Kresna lan Setyaki
Ing perang Baratayuda, Kertawarma bela Korawa, nanging Kresna lan Setyaki mbéla Pandhawa
Sawisé perang rampung, bala Korawa kang sisa mung Kertawarma, Krepa, lan Aswatama
Aswatama duwé idhé kanggo nganakaké perang ing pandhawa ing tengah wengi
Nalika wengi iku Aswatama lumebu ing kémahé pandhawa, nanging Kertawarma lan Krepa ngentèni ing jaba
Ing kono Aswatama kasil matèni Drestadyumna, Srikandi, Yudamanyu, Utamauja, lan Pancakumara
Banjur Kertawarma lan Krepa bali
Telung puluh nem taun sawisé kadadéan iku, Kertawarma nganakaké pista bareng bangsa Wresni utawa Yadawa
Nalika mabuk Kertawarma lan Setyaki padha-padha ngécé
Setyaki ngomong yèn Kertawarma ora waninan, amarga nyerang kémahé pandhawa ing tengah wengi
Lan Kertawarma ngomong yèn Setyaèki uga curang nalika matèni Burisrawa kang lagi tapa
Setyaki kang wis mabuk banjur nyembelih Kertawarma
Matiné Kertawarma iki sing ndadèkaké pista iku dadi perang sadulur lan kabèh taèmu mati
Ing carita wayang Jawa, paraga Kertawarma utawa asring diéja Kartawarma iku putra saka pasangan Dretarastra lan Gandari
Ateges, Kertawarma ing carita wayang Jawa iku salah siji saka Korawa
Ing pamréntahan Duryudana, Kartamarma dadi Juru Panitisastra, utawa padha karo juru tulis Astinapura
Uripé bebarengan karo Kasatriyan Tirtatinalang
Sawisé perang Baratayuda rampung, Kartamarma mbalik menyang Astina kanggo marani bojoné Duryudana, Banowati
Nanging ing kono Banowati arep dipatèni Aswatama, amarga dianggep béla Pandhawa, jalaran saka iku kang ndadèkaké perang ing antarané
Perang antarané Aswatama lan Kartamarma mandheg amarga Banowati lumayu lan dipapak déning Arjuna
Banjur Aswatama lan Kartamarma rukun, banjur wong loro mau ketemu Krepa kang mènèhi kabar yèn Duryudana mati
Aswatama, Kartamarma, lan Krepa banjur nyerang kémahé pandhawa ing tengah wengi
Saka kedadéan iku Aswatama, Kartawarma, lan Krepa bisa matèni Srikandi, Drestadyumna, Pancawala, lan juga Banowati
Aswatama mati nalika arep matèni Parikesit, putuné Arjuna kang isih bayi
Krepa kecekel nanging Kartamarma bisa lumayu.
Bimasena banjur bisa nyekel Kartamarma banjur digebug nganti arep mati
Kresna kang ngamuk ngutuk Kartamarma bakal "reinkarnasi" dadi kéwan kang ala
Kutukané Kresna kedadean, banjur Kartawarma urip manèh dadi cacing.
Kali Undir Kali Undir, Unir, utawa Lorentz ya iku sawijining Kali ing Papua, provinsi paling wétan ing tlatah Indonesia
Kali kang ana ing hulu "pedalaman", ngalir ing sakidulé ngelewati alas kang isih asli, sabanjuré ngalir ing "dataran cendhèk" uga duwé muara ana ing Teluk Plaminggu, estuaria jinisé kali kang ana ing Sagara Arafura
Wiwit abad angka 20, kali Undir wis di lewati kanggo 3 èkspèdhisi ilmiah kang diselenggarakake nagara Walanda ngelewati muara lan arusé bisa kanggo layar tumuju ing Pegunungan Jayawijaya ing pérangan tengah pulo kang mangsa iku misuwur
Kaping 3 Kali Udir ngalami ganthi nama.Sadurungé taun 1910, Kali iki duwé nama Kali Lor sajeroning basa Indonesia Sungai Utara (Walanda: "Noordrivier"), nama kang dianggo minangka èkspèdhisi Walanda ana ing pasisir kidul Papua
Wiwit taun mau nama diowah dadi Kali Sungai Lorentz (Walanda: "Lorentzrivier"), kang dijupu saka panjenengané Hendrikus Albertus Lorentz kan mimpin 2 èkspèdhisi mau
Nama Lorentz dianggo nganti separo abad sajeroning peta
Pungkasan Papua diserahake menyang Indonesia, uga kali Lorentz diowah jenengé dadi kali Unir, miturut suku Asmat kang mènèhi jeneng
Kaanan kaya mengkene, Nagara Walanda isih migunakaké jeneng Lorentz kanggo nyebut kali Undir.
Sintaksis Sintaksis utawi widyaukara punika péranganing ngèlmu linguistik ingkang ngrembag babagan ukara
Ugi rinembag bab frasa saha klausa
Frasa punika rerangkèning tembung ingkang drajatipun wonten ing sangandhaping klausa
Tuladha: "sepatu sandhal", "bocah lanang", "omah anyar", "klambi abang", "kandhang pitik", lsp
Klausa punika rerangkening tembung ingkang saged ngudhar satunggaling gagasan utawi bab ingkang saboten-botenipun dumados saking jejer utawi subjek kaliyan wasesa utawi predikat.
Abu Dzar Al-Ghiffari Jundub bin Junadah bin Sakan (Arab: ) utawa luwih kaloka kanthi jeneng Abu Dzar al-Ghifari utawa Abizar al-Ghifari ya iku sahabat Muhammad
Abu Dzar asalé saka suku Ghifar (kaloka minangka panyamun ing mangsa sadurungé tekané Islam)
Dhèwèké nganut agama Islam kanthi sukarela, dhèwèké salah siji sahabat kang luwih ndisik nganut agama Islam
Dhèwèké nekani Muhammad langsung ing Mekah saperlu mratelakake kaislamane
Sawisé mratelakake kaislamane, dhèwèké ngubengi Mekah saperlu mbengokake yèn dhèwèké sawijining muslim nganti dhèwèké dikepruki suku Kurès
Amarga ditulungi Abbas bin Abdul Muthalib, dhèwèké dibebasake suku Kurès, sawisé suku Kurès mangerteni yèn wong kang dikepruki iku saka suku Ghifar
Dhèwèké mèlu meh kabèh pertempuran-pertempuran semangsane Muhammad gesang
Wong-wong kang lumebu Islam lumantar dhèwèké, ya iku: Ali-al-Ghifari, Anis al-Ghifari, Ramlah al-Ghifariyah
Dhewke kaloka setya banget marang Rasulullah
Kasetyane dibuktèkaké kanthi sosok prsaja iki ing sawijining lelungan wadyabala Muslim tumuju medan Perang Tabuk nglawan kakaisaran Bizantium
Amarha "keledai"ne lemes, dhèwèké lila lumaku sinambi mikul gawanane
Nalika iku ana kedadeyan pucuking mangsa panas
Dhèwèké keselen lan ambruk ing ngarepe Nabi SAW
Nanging Rasulullah gumun amarga kantong banyune isih kebak
Sawisé ditakoni kenapa dhèwèké ora ngumbe banyune, tokoh kang uga kerap ngritik pangwasa sapenake dhéwé iki kandha, "Ing lelunganku iki, aku nemu tuk
Aku ngombé banyu iku nanging mung sithik lan aku ngrasa énak banget
Sawisé iku, aku supata ora bakal ngumbe banyu iku manèh sadurungé Nabi SAW ngunjuk." Kanthi rasa trenyuh, Rasulullah ngendika, "Sira teka ijèn, sira urip ijèn, lan sira bakal mati sajeroning kaijènan
Nanging sarombongan wong saka Irak kang saleh mbesuk bakal ngurus panguburanmu." Abu Dzar Al Ghifary, sahabat setya Rasulullah iku, ngabdi kanggo Islam selawase urip.
Ambalika Dèwi Ambalika (Dewanagari: अम्बालिका;) utawa Dèwi Ambiki iku putrane Prabu Darmamuka ratu ing Kasi (Giyantipura) lan Dewi Swargandini
Nalika laire bareng sedina karo Dewi Amba lan Dewi Ambika
Sawise diwasa, putri 3 iku endah banget warnane, mula dadi panjang kidunge para narendra manca praja, luwih-luwih para satriya kang durung nambut silahing akrama
Prabu Darmamuka kewuhan anggone paring wangsulan marang para penglamar
Kanggo ngawekani rusaking praja, senapati Kasi Ditya Wahmuka lan Ditya Arimuka (kang salugune isih kadange tuwa lan kadange taruna Sang Dewi) ngetokake sayembara perang, sing sapa bisa ngasorake yudane Wahmuka lan Arimuka, yaiku kang wenang mboyong putri 3 iku
Wusanane, mung rajaputra Ngastina Raden Dewabrata kang bisa nyirnakake Ditya Wahmuka lan Ditya Arimuka
Buta 2 iku bali ing asal mulane, yaiku banyu kawah lan ari-arine bayi
Dewi Amba, Dewi Ambika, lan Dewi Ambalika banjur ditumpakake kreta kencana, nedya digawa menyang Ngastina